Document ID: /roh_data/filtered/fineweb-2-filterrobots_roh.jsonl.gz/30184

Sur Puntraschigna duain lavinas pudair vegnir siglientadas en l'avegnir artifizialmain cun tschintg pitgas fixas. Fin ussa capitava quai or da l'helicopter u er cun agid da bittaminas. La regenza ha approvà il project «Sieglientada da lavinas Muragls-Choma» e deliberà ina contribuziun chantunala da maximalmain 682'500 francs. Il project vegn realisà en duas etappas e duai vegnir terminà il 2022.
Extender rempar da lavinas Mingèr – Martina a Valsot
Il rempar da lavinas Mingèr – Martina a Valsot po vegnir extendì. Er quest project ha la regenza approvà e deliberà ina contribuziun chantunala da maximalmain 1,1 milliuns francs. Tranter auter èsi previs d'installar chavalluts da trais chommas ed emplantar passa 500 bostgs giuvens sco cumplettaziun da la regiuvinaziun natirala. Plinavant vul ins montar raits cunter crudada da crappa sco er paralavinas da lain e d'atschal.